ਸੁਰੇਸ਼ ਪਰੇਰਾ
ਅਨਹੇਤਿਜ ਸੁਰੇਸ਼ ਅਸਾਂਕਾ ਪਰੇਰਾ (ਜਨਮ 16 ਫਰਵਰੀ 1978), ਜਿਸ ਨੂੰ ਕਿ ਸੁਰੇਸ਼ ਪਰੇਰਾ ਕਿਹਾ ਜਾਂਦਾ ਹੈ। ਇਹ ਇੱਕ ਸਾਬਕਾ ਕ੍ਰਿਕਟ ਖਿਡਾਰੀ ਹੈ ਜੋ ਕਿ ਸ੍ਰੀ ਲੰਕਾ ਕ੍ਰਿਕਟ ਟੀਮ ਵੱਲੋਂ ਅੰਤਰਰਾਸ਼ਟਰੀ ਕ੍ਰਿਕਟ ਖੇਡਦਾ ਰਿਹਾ ਹੈ। ਪਰੇਰਾ ਇੱਕ ਸੱਜੇ ਹੱਥ ਦਾ ਬੱਲੇਬਾਜ ਸੀ ਅਤੇ ਉਹ ਇੱਕ ਚੰਗਾ ਆਲਰਾਊਂਡਰ ਸੀ। ਉਸ ਨੇ ਸ੍ਰੀ ਲੰਕਾ ਕ੍ਰਿਕਟ ਟੀਮ ਲਈ ਤਿੰਨ ਟੈਸਟ ਮੈਚ ਅਤੇ 20 ਇੱਕ ਦਿਨਾ ਅੰਤਰਰਾਸ਼ਟਰੀ ਮੈਚ ਖੇਡੇ ਹਨ। ਉਸ ਨੇ ਜੂਨ 1998 ਤੋਂ ਦਸੰਬਰ 2001 ਤੱਕ ਸ੍ਰੀ ਲੰਕਾਈ ਟੀਮ ਲਈ ਕ੍ਰਿਕਟ ਖੇਡੀ ਹੈ। ਘਰੇਲੂ ਕ੍ਰਿਕਟ ਵਿੱਚ ਉਹ ਸੱਤ ਵੱਖ-ਵੱਖ ਟੀਮਾਂ ਲਈ ਕ੍ਰਿਕਟ ਖੇਡਿਆ ਹੈ ਅਤੇ ਉਸ ਨੇ ਦਸੰਬਰ 1995 ਤੋਂ ਅਕਤੂਬਰ 2009 ਤੱਕ ਘਰੇਲੂ ਕ੍ਰਿਕਟ ਖੇਡੀ ਹੈ। ਘਰੇਲੂ ਕ੍ਰਿਕਟ ਦੇ ਜਿਆਦਾਤਰ ਮੈਚ ਉਸਨੇ ਕੋਲੰਬੋ ਤੇ ਆਧਾਰਿਤ "ਸਿਨਹਾਲੀ ਸਪੋਰਟਸ ਕਲੱਬ" ਵੱਲੋਂ ਖੇਡੇ ਹਨ। ਕ੍ਰਿਕਟ ਤੋੰ ਸੰਨਿਆਸ ਲੈਣ ਤੋੋਂ ਬਾਅਦ ਉਹ ਆਸਟਰੇਲੀਆ ਚਲਿਆ ਗਿਆ ਸੀ।